ગત સાંજે ગાંભોઈ પોલીસ સ્ટાફને બાતમી મળી હતી કે રાજસ્થાન તરફથી કેટલીક કારમાં અમદાવાદ અને ગાંધીનગરના યુવાનો દારૂ ઢીંચીને પરત જઈ રહ્યા છે, તેથી તાત્કાલિક ઉદેપુર-શામળાજી-હિંમતનગર હાઈવે પર ચેકીંગ હાથ ધરવામાં આવ્યું હતુ, દરમ્યાન સાંજે પ કલાકથી રાત્રે ૮ કલાક સુધી જુદા જુદા સમયાંતરે એક પછી એક એમ ચાર કારમાં સવાર કુલ ર૦ જેટલા શખ્સોને પુછપરછ કરીને તપાસ કરવામાં આવતો તેઓ દારૂ ઢીંચેલા માલુમ પડતાં પોલીસ સ્ટાફ તાત્કાલિક ચારેય કાર તેમજ તમામ ર૦ શખ્સોને પોલીસ મથકે લઈ જઈને પ્રોહીબીશન એક્ટ હેઠળ ગુનો દાખલ કર્યો હતો, અને ચારેય કાર ઝપ્ત કરી દીધી હતી.